Document ID: 31993D0004

ΑΠΟΦΑΣΗ ΤΗΣ ΕΠΙΤΡΟΠΗΣ της 9ης Δεκεμβρίου 1992 περί τροποποιήσεως της απόφασης 91/426/ΕΟΚ όσον αφορά την προθεσμία για τη διαβίβαση ορισμένων δικαιολογητικών (93/4/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων με προοπτική την πραγματοποίηση της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ (2), και ιδίως το άρθρο 20 παράγραφος 2,
την απόφαση 90/424/ΕΟΚ του Συμβουλίου της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (3), όπως τροποποιήθηκε τελευταία από την απόφαση 92/438/ΕΟΚ (4), και ιδίως το άρθρο 37 παράγραφος 1,
Εκτιμώντας:
ότι στην απόφαση 91/426/ΕΟΚ (5), η Επιτροπή έχει καθορίσει τις λεπτομέρειες της οικονομικής συμμετοχής της Κοινότητας για την εφαρμογή δικτύου πληροφορικής συνδέσμων μεταξύ των κτηνιατρικών αρχών (Animo)- ότι η εν λόγω απόφαση καθορίζει κυρίως την προθεσμία για τη διαβίβαση των δικαιολογητικών από τα κράτη μέλη-
ότι πρέπει να προβλεφθεί παράταση της προθεσμίας όσον αφορά την υποβολή των δικαιολογητικών σχετικά με το logiciel της ανακοίνωσης- ότι ωστόσο, για λόγους οικονομικής διαχείρισης η εν λόγω προθεσμία δεν δύναται να υπερβεί την 11η Δεκεμβρίου 1992-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Στο άρθρο 2 παράγραφος 2 της απόφασης 91/426/ΕΟΚ προστίθεται η κάτωθι περίοδος:
"Ωστόσο, για τις δαπάνες που αναφέρονται στο άρθρο 1 παράγραφος 1 δεύτερη περίπτωση, τα δικαιολογητικά, συμπεριλαμβανομένων των σχετικών με τη δοκιμή του logiciel, πρέπει να διαβιβάζονται το αργότερο την 11η Δεκεμβρίου 1992".
Άρθρο 2
Η παρούσα απόφαση απευθύνεται στα κράτη μέλη. Βρυξέλλες, 9 Δεκεμβρίου 1992.

Labels: 12
15
6